

PROJEKTS uz 12.06.2024.

vēlamais datums izskatīšanai: Attīstības komitejā: 12.06.2024.

domē: 27.06.2024.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2024.gada 27.jūnijā **Nr.**«DOKREGNUMURS»

**Par lokālplānojuma** **kā grozījumu Ādažu novada teritorijas plānojumam uzsākšanu īpašumā “Beitiņi”, Iļķenē**

Ādažu novada pašvaldības dome izskatīja SIA “UR Property” (juridiskā adrese: Bruņinieku iela 22 - 11, Rīga, Latvija, LV-1001; reģ.nr.: 40203170037 e-pasts: ugis.rengarts@lexmagnus.lv) 08.04.2024. iesniegumu (reģistrēts 08.04.2024. ar Nr. ĀNP/1-11-1/24/1905) ar lūgumu atļaut izstrādāt lokālplānojumu nekustamā īpašuma ar kadastra Nr. 8044 006 0134 zemes vienībai “Beitiņi”, Iļķene, Ādažu pag., Ādažu nov., ar kadastra apzīmējumu 8044 006 0127 (turpmāk – Īpašums), ar mērķi pamatot Ādažu novada teritorijas plānojuma grozījumus Īpašumā, mainot plānojumā noteiktās funkcionālās zonas uz Savrupmāju apbūves teritoriju (DzS un DzS1), izveidot Dabas un apstādījumu teritoriju (DA) un pamatot Transporta un infrastruktūras teritoriju (TR) jaunu ielu koridoros.

Izvērtējot ar iesniegumu saistītos apstākļus tika konstatēts:

1. Īpašums ir ierakstīts Ādažu pagasta zemesgrāmatas nodalījumā Nr.100000630358, pieder SIA “UR Property” un sastāv no zemes vienības "Beitiņi", Iļķene, Ādažu pag., Ādažu nov., ar kadastra apzīmējumu 8044 006 0127, 13.9398 ha platībā. Īpašums ir apgrūtināts ar lietu tiesībām – nodibināts braucamā ceļa servitūts 0.16 ha platībā par labu nekustamam īpašumam "Jaunbeitiņi", Iļķenē, Ādažu pag., Ādažu nov. (Ādažu pagasta zemesgrāmatas nodalījuma Nr.298).
2. Saskaņā ar Ādažu novada teritorijas plānojumu (apstiprināts ar domes 27.03.2018. lēmumu Nr.49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” izdošanu” un 27.03.2018. saistošajiem noteikumiem Nr.7 “Ādažu novada teritorijas plānojuma grafiskā daļa un teritorijas izmantošanas un apbūves noteikumi”, paziņojums 13.04.2018. publicēts Latvijas Republikas oficiālajā izdevumā „Latvijas Vēstnesis” Nr.74), Īpašums atrodas Savrupmāju apbūves teritorijā (DzS1), Lauksaimniecības teritorijā (L), Mežu teritorijā (M) un Dabas un apstādījumu teritorijā (DA), kā arī Gaujas vides un dabas resursu aizsardzības aizsargjoslas teritorijā lauku apvidos no Lejasciema līdz ietekai jūrā un Applūstošā (10 % applūduma varbūtība) teritorijā.
3. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
4. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.
5. Teritorijas attīstības plānošanas likuma 23.panta ceturtā daļa noteic, ka vietējās pašvaldības teritorijas plānojumā noteiktā funkcionālā zonējuma vai teritorijas izmantošanas un apbūves noteikumu izmaiņas izstrādā kā vietējās pašvaldības teritorijas plānojuma grozījumus vai kā lokālplānojumu atbilstoši šā likuma 24.panta trešajai daļai.
6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punkts noteic, ka pašvaldības dome pieņem lēmumu par lokālplānojuma izstrādes uzsākšanu, kā arī apstiprina darba uzdevumu un izstrādes vadītāju.
7. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 76.punkts noteic, ja lokālplānojumu izstrādā, lai grozītu teritorijas plānojumu, lokālplānojuma nepieciešamību pamato pašvaldības domes lēmumā par lokālplānojuma izstrādes uzsākšanu un atspoguļo tā nosaukumā.
8. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 78.punkts noteic, ja lokālplānojuma izstrādi ierosina privātpersona, pašvaldība nosaka lokālplānojuma teritoriju.
9. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 93.punkts noteic, ka teritorijas plānojumā noteiktā funkcionālā zonējuma, teritorijas izmantošanas aprobežojumu un apgrūtinājumu izmaiņas izstrādā kā pašvaldības teritorijas plānojuma grozījumus vai kā lokālplānojumu, ar kuru tiek grozīts teritorijas plānojums šajā apakšnodaļā noteiktajā kārtībā.

Pamatojoties uz iepriekš minēto un Pašvaldību likuma 4.panta pirmās daļas 15. punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, 23.panta ceturto daļu un 24.pantu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punktu, 76.punktu, 78.punktu un 93.punktu, kā arī ņemot vērā domes Attīstības komitejas 12.06.2024. atzinumu, Ādažu novada pašvaldības dome

NOLEMJ:

1. Uzsākt lokālplānojuma kā grozījumu Ādažu novada teritorijas plānojumam izstrādi nekustamā īpašuma ar kadastra Nr.8044 006 0134 zemes vienībai “Beitiņi”, Iļķenē, Ādažu pag., Ādažu nov., ar kadastra apzīmējumu 8044 006 0127 , ar mērķi mainīt zemes vienības funkcionālo zonu uz Savrupmāju apbūves teritoriju (DzS un DzS1), izveidot Dabas un apstādījumu teritoriju (DA) un pamatot Transporta un infrastruktūras teritoriju (TR) jaunu ielu koridoros.
2. Par lokālplānojuma izstrādes vadītāju apstiprināt Ādažu novada teritorijas plānotāju Miķeli Cini.
3. Apstiprināt darba uzdevumu lokālplānojuma izstrādei (pielikums Nr.1).
4. Apstiprināt lokālplānojuma teritorijas robežu (pielikums Nr.2).
5. Lēmumu par lokālplānojuma izstrādes uzsākšanu publicēt Teritorijas attīstības plānošanas informācijas sistēmā, pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Novada Vēstis”.
6. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
7. Pašvaldības izpilddirektora vietniecei veikt šī lēmuma izpildes kontroli.
8. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Darba uzdevums lokālplānojuma izstrādei.
2. Lokālplānojuma teritorijas robeža.
3. Lokālplānojuma priekšlikums.
4. Līguma par Lokālplānojuma izstrādi un finansēšanu līguma projekts.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesn:@ ugis.rengarts@lexmagnus.lv

IDV:@

TPN:@

M.Cinis, 26247571